- Amose
- <
- 1
- >

Amose
1
1 Ty enta’ i Amose*Amose: Mavesatse; Mijiny, mpiamo mpiarake e Tekoao†Tekoa: Antsiva; nañatoañe, ty nioni’e am’ Israele faha-i Ozià‡Ozià: ty haozara’ Iehovà; ndra vi’e mpanjaka’ Iehoda naho faha Iarobame§Iarobame: mpiatreatre am’ondaty ana’ Ioase*Ioase: monjetse ndra miforehetse mpanjaka’ Israele, taoñe roe taolo’ i fanginikinihan-taney. 2 Hoe re:
Mitroñe boake Tsione ao t’Iehovà;
naho mipoña-piarañanañañe
hirike Ierosalaime añe;
naho hangoihoy ty fiandraza’
o mpiarakeo,
vaho hiheatse ty andingo’ i Karmele†Karmele: añondrivosy; fitatahañe; rifo. 3 Hoe ty nafè’ Iehovà:
Ty ami’ty fiolàñe telo’ i Damesèke‡Damesèke: gony pea lio; hoe miforehetse
naho i fah’efa’ey,
le tsy hapoko ty fandilovañe aze,
ami’ty namofoha’ iareo i Gilade§Gilade: ty venten-talily
am-pamofohañe viñe. 4 F’ie hañitrifako afo mb’añ’anjomba’
i Kazaele*Kazaele: i mahaoniñe an’Andrianañahare
ze hamorototo o anjomba’
i Benhadadeo†Benhadade: Ana’ i Hadade: korake; . 5 Ho pozaheko ty sikada’ i Damesèke,
le haitoako o mpimoneñe
am-bavatane’ i Avene‡Avene: hakeo; ozatse; vara; hasotriañe eio,
naho i mpitan-kobaiñe añ’anjomba’
i Edene aoy;
vaho hasese an-drohy mb’e Kire§Kire: rova, kijoly; fivory
mb’eo o nte-Arameo,
hoe ty nafè’ Iehovà. 6 Hoe ty nafè’ Iehovà:
Ty ami’ty fiolàñe telo’ i Azà*Azà: Maozatse; Ose-lahy,
naho i fah’efa’ey,
le tsy hapoko ty fandilovañe aze,
fa nasese’ iereo an-drohy ze hene mpimoneñe,
vaho naonjo’iereo mb’e Edome mb’eo, 7 Aa le hañitrifako afo ty kijoli’ i Azà,
ze hampangotomomoke o anjomba’eo. 8 Haitoako amy Asdode†Asdode: vore: ina; hàlatse o mpimone’eo
naho i mitan-kobaiñe e Askelone aoy
naho hampitoliheko hiatreke
i Ekrone ty tañako;
vaho hihomake ty sehanga’ o nte-Pilistio,
hoe t’Iehovà, Talè. 9 Hoe ty nafè’ Iehovà:
Ty ami’ty fiolàñe telo’ i Tsore,
naho i fah’efa’ey,
le tsy hapoko ty fandilovañe aze,
amy te fonga nasese’ iareo mb’ Edome
o an-drohio, vaho tsy
nitiahi’ iareo i fañinam-piroahalahiy; 10 Aa le hañitrifako afo ty kijoli’ i Tsore,
ze hampibotseke o anjomba’eo. 11 Hoe ty nafè’ Iehovà:
Ty ami’ty fiolàñe telo’ i Edome,
naho i fah’efa’ey,
le tsy hapoko ty fandilovañe aze,
amy te hinorida’e am-pibara
i rahalahi’ey naho nifoneña’e tsy hitretre;
le nainai’e nandriatse i fifomboa’ey
vaho nitolom-piloroloro avao. 12 Aa le hañirahako afo t’i Temane‡Tamane: i Atimoy; Afrika; fonitse,
hamorototo o anjomba’ i Botsrào§Botrà: hasotriañe, famorekekeañe. 13 Hoe ty nafè’ Iehovà:
Ty ami’ty fiolàñe telo’ i Amone,
naho i fah’efa’ey
le tsy hapoko ty fandilovañe aze,
amy te nirimite’ iareo o rakemba’
i Gilade nivesatseo,
hampientatse ty efe-tane’ iareo. 14 Aa le hamiañako afo ty kijoli’ i Rabà*Rabà: jabajaba; manandily; tea aly hampangotomomoke o anjomba’eo,
hitraofa’e fikoiakoiahañe
amy andron-kotakotakey,
naho tio-bey añ’andro’ i tangololahiy; 15 le hisese mb’am-pandrohizañe añe
i mpanjaka’ey, ie naho o roandria’eo,
hoe t’Iehovà.

- Amose
- <
- 1
- >

*1:1 Amose: Mavesatse; Mijiny

†1:1 Tekoa: Antsiva; nañatoañe

‡1:1 Ozià: ty haozara’ Iehovà; ndra vi’e

§1:1 Iarobame: mpiatreatre am’ondaty

*1:1 Ioase: monjetse ndra miforehetse

†1:2 Karmele: añondrivosy; fitatahañe; rifo

‡1:3 Damesèke: gony pea lio; hoe miforehetse

§1:3 Gilade: ty venten-talily

*1:4 Kazaele: i mahaoniñe an’Andrianañahare

†1:4 Benhadade: Ana’ i Hadade: korake;

‡1:5 Avene: hakeo; ozatse; vara; hasotriañe

§1:5 Kire: rova, kijoly; fivory

*1:6 Azà: Maozatse; Ose-lahy

†1:8 Asdode: vore: ina; hàlatse

‡1:12 Tamane: i Atimoy; Afrika; fonitse

§1:12 Botrà: hasotriañe, famorekekeañe

*1:14 Rabà: jabajaba; manandily; tea aly

DRAFT VERSION

© 2023 Steve Lellelid