- Iekezkèle
- <
- 27
- >

27
1 Niheo amako indraike ty tsara’ Iehovà nanao ty hoe: 2 Ie amy zao ana’ ondatio, onjono fandalañe t’i Tsore, le ano ty hoe t’i Tsore, 3 O ry mpimoneñe am-pitolia’ o riakeo, mpanao balike ho am’ ondaty an-tokonose maroo, inao ty nafè’ Iehovà Talè:
O Tsore! hoe ty asa’o:
ginoke an-katsomerentseren-draho.
4 Anteñateña’ i riakey o efe-tane’oo
naho nahafonitse ty hatsaratsea’o
o mpandranji’oo.
5 Hene nanoe’ iereo ami’ty nato’ i Senire*Senire: labozim-pandreañe; miovaova o varamban-daka’oo;
nangalak’ amo mendorave’ i Libanoneo,
hamboara’ iareo o bodan-dai’oo.
6 Amo kobai’ i Basaneo†Basane: ami’ty nife; nifem-biby bey
ty nandranjia’ iareo o fivei’oo;
an-tsifa boak’ amo tokonose’ i Kitio
ty nitsenea’ o nte-Asoreo o fiambesa’oo,
7 Lamba leny marerarera
soa vinahotse boake Mitsraime añe
ty nalama’o ho lai’o;
manga naho malo-mavo boak’
an-tokonose’ i Elisà‡Elisà: Añondrin’Añahare; I Mpañolotse ty nanaroñe azo.
8 Nimpivei’o o nte-Tsidoneo§Tsidone: mpañoro; mpamintañe;
naho o nte Arvadeo*Arvade: mpirererere;
tam-po’o ao, ry Tsore,
ondaty mahihi’oo,
o ni-mpanehak’ azoo.
9 O androanavi’ i Gebaleo†Gebale: efe-tane;
naho o mahihi’eo ty nanosoke
o varakivaraky ama’oo;
songa tama’o ao o sambon-driakeo
rekets’ o mpiandria’eo
nifanakalo kilankañe ama’o.
10 Nimpitraok’ amo lahindefo’oo, o nte-Paraseo‡Parase: mpandily, mpizara; kitroke; naho o nte-Lodeo§Lode; fisamahañe; tariratse rekets’ o nte-Poteo*Pote: ana’ i Kame, ana’ i Noake, ondaty mpialy; naradorado’ iareo ama’o o fikala’ iareo naho o aron-doha’eo; naràm-bintañe ama’e irehe. 11 Niariary an-kijoli’o eo o lahindefo’oo mindre amo nte-Arvadeo, naho tam-pitalakesañ’ abo’o ao o nte-Gamadeo†Gamade: kana; ondaty mahasibeke; naseba’ iareo amo rindri’oo mb’atia mb’atia o fikalan-defo’eo; nifonira’ iareo ty hamontramontra’o.
12 Nimpanao balibalik’ ama’o t’i Tarsise‡Tarsise: fitsakoreañe; fitsohañe amy fibodobodoam-bara’ey; navaro’ iareo an-tsena’o ao ty volafoty, viñe, kankiñe, vaho firake. 13 Nimpanao balike ho azo t’Iavane naho i Tobale vaho i Meseke§Meseke: I nikozozoteñe aman-kère, nanao takinak’ ama’o ami’ty fiai’ondaty naho ami’ ty valàñe torisìke. 14 Nanao kinanga amo tsena’oo ty anjomba’ i Togarmà*Togarmà: taolañe iaby rekets’ o soavala’eo naho soavalan-aly vaho borìke. 15 Nimpanao balik’ ama’o o nte-Dedaneo, tokonose tsiefa ty nikalo am-pità’o eo; nibanabana tsifa-foty naho mañary. 16 Nanao takinak’ ama’o ka t’i Arame amo hatsifotofoton-draha tsinene’oo, nanao takinak’ an-drobikà naho malòmavo naho raha soa vinahotse naho leny marerarera naho hareañe vaho hange. 17 Nanao balik’ ama’o ka t’Iehodà naho ty tane’ Israele; nendese’ iareo vare-bole boake Minite†Mininte: vinolily; nihentseñañe mb’an-tsena’o ao, naho raha mafiry naho tantele naho menake vaho solike. 18 Nikalo ama’o ka t’i Damesèke‡Damesèke: gony pea-dio; miforehetse ami’ty fibodobodoan-draha namboare’o, ami’ty vara tsy efa, naho divay boak’e Kelbone§Kelbone: vondrake; kobokara vaho volonañondry mikotritriake. 19 Nikaloe’ i V’Dane naho Iavane nte-Ozale viñe niloeloe, le amo kilanka’o iabio ty sena naho vinda mañitse. 20 Nanao balik’ ama’o t’i Dedane: lamba fanoeñe an-tsarete. 21 O nte-Arabeo*Arabe: mampitombo; mikitro-draty; naho o roandria’ i Kedareo†Kedare: mpivily an-taña’o; hontoke nanao takinak’ ama’o amo vik’ añondrio, o añondrilahio, vaho amo ose-lahio, nimpikalo i raha rey iereo. 22 I Sebà‡Sebà: fitofañe; fanta naho i Raama§Raama: ampiñe; folo’ay; haratiañe ni-mpanao balike; nanao takinak’ amo tsena’oo an-tsakày naho vatosoa vaho volamena. 23 Songa nifanakalo ama’o ty Karane*Karane; tane am-bohibohitse naho i Kanè†Kanè: ndra Kalnè: ty fahahenefan-tika naho i Edene‡Edene: hafalea; haravoravoañe, o mpampibali’ i Sebao, i Asore vaho i Kilmade§Kilmade: mañòke ndra mianatse. 24 Nilahatse ama’o ami’ty raha maro i mpanao takinak’ ama’o rezay; tañate’ ty kilanka’o ao ty sarimbo manga naho lamba soa vinahotse naho vata pea fisiky fanjaka, finehe taly naho rinanjy ami’ty mendoraveñe. 25 Ihe ty nampionjoñe o sambo’ i Tarsiseo,
o mpanao takinake ho azoo; nipea irehe,
nitoabotoabotse añivo’ i riakey ao. 26 Ninday azo nitoañe riake laleke
o mpivei’oo,
fe namolak’ azo añivo’ o riakeo
i tiok’ atiñanañey. 27 Ty vara’o, o tsena’oo,
o fifampikaloa’oo,
o mpivei’oo, o mpaneha’oo,
o mpandite-laka’oo,
o mpanao balibalik’ ama’oo,
ze hene lahin-defo’o ama’o,
ze fonga valobohò’o ama’o,
songa hijoroboñe am-po’ o riakeo ao
amy androm-pirotsaha’oy. 28 Hihondrahondra o mpañohok’ azoo
ami’ty feon-toreo’o o mpanehakeo. 29 Songa hizotso amo sambo’eo
o mpitàm-piveio, o mpifanehake am-piveio, sindre hijohañe an-tamboho eo
o mpanehake an-driakeo 30 naho hipoña-piarañanañañe,
ho janjiñeñe ama’o ao
ty fangololoihañe,
vaho hampibobò deboke
amo añambone iereoo
hidrakadrakak’ an-davenok’ ao: 31 Hifandriritse maròy ty ama’o,
naho hisikiñe lamban-gony,
vaho hirovetse an-
kaferon’arofo naho
hangoihoy an-kafairañe. 32 Amy fangololoihañey
ty hañonjonam-bekom-pandalàñe ho azo am-pirovetañe, ami’ty hoe;
Ia ty mañirinkiriñe i Tsore,
hambañe amy rinotsake
anteñateña’ i riakeiy? 33 Ie nionjoñe boak’ an-driak’ ao
o kilanka’oo,
le nilifore’o ty fifokoañe maro;
nampañefoefo o mpanjaka’ ty tane toio
ami’ty hatsifotofoto’
o kilanka’oo, naho o balibali’oo. 34 Amy andro namolaha’ i riakey
azoy an-kalale’ o ranoo ao,
le fonga nirotsake
ty fifampibalibalihañe naho
i valobohòke ama’oy. 35 Songa nidaba ty ama’o
o mpimoneñ’an-tokonose añeo,
naho niazo’ ty anifañe o mpanjaka’eo
nitsololòk’ an-daharañe. 36 Mikosìke azo
o mpanao takinak’ añivo’ ondatioo;
fangetraketrahañe nainai’e irehe,
vaho le lia’e tsy ho ao ka.

- Iekezkèle
- <
- 27
- >

*27:5 Senire: labozim-pandreañe; miovaova

†27:6 Basane: ami’ty nife; nifem-biby bey

‡27:7 Elisà: Añondrin’Añahare; I Mpañolotse

§27:8 Tsidone: mpañoro; mpamintañe;

*27:8 Arvade: mpirererere

†27:9 Gebale: efe-tane;

‡27:10 Parase: mpandily, mpizara; kitroke;

§27:10 Lode; fisamahañe; tariratse

*27:10 Pote: ana’ i Kame, ana’ i Noake

†27:11 Gamade: kana; ondaty mahasibeke

‡27:12 Tarsise: fitsakoreañe; fitsohañe

§27:13 Meseke: I nikozozoteñe aman-kère

*27:14 Togarmà: taolañe iaby

†27:17 Mininte: vinolily; nihentseñañe

‡27:18 Damesèke: gony pea-dio; miforehetse

§27:18 Kelbone: vondrake; kobokara

*27:21 Arabe: mampitombo; mikitro-draty;

†27:21 Kedare: mpivily an-taña’o; hontoke

‡27:22 Sebà: fitofañe; fanta

§27:22 Raama: ampiñe; folo’ay; haratiañe

*27:23 Karane; tane am-bohibohitse

†27:23 Kanè: ndra Kalnè: ty fahahenefan-tika

‡27:23 Edene: hafalea; haravoravoañe

§27:23 Kilmade: mañòke ndra mianatse

DRAFT VERSION

© 2023 Steve Lellelid