- Samoele I
- <
- 1
- >

Samoele I
1
1 Ie henane zay, teo t’indaty e Ramataime-zofime*Ramataime-zofime; fitalakesañ’ abo roe, am-bohibohi’i Efraime ao atao Elkanà†Elkanà: Fahimbañan’Añahare, ana’ Ierohame‡Ierohame: abo; mitretre; ikokoañe, ana’ i Elihò§Elihò: Ie avao ro Andrianañahareko, ana’ i Tohò*Tohò: veloñe; mitaroñe ana’ i Tsofe†Tsofe: mañisake, mijilojilo; tafo; saroñe, nte-Efraime. 2 Roe ty vali’e, ty añara’ ty raike, Khanà‡Khanà: Matarike; miferenaiñe; tolotse, ty añara’ty raike, Peninà§Peninà: hange; vatosoa; tarehe; nanañ’ anake t’i Peninà, fe mbetsiterake t’i Khanà. 3 Ie amy zay niavotse i rova’ey boa-taoñe indatiy nitalaho naho nisoroñe am’ Iehovà’ i Màroy e Silò*Silò: niraheñe añe. Mpisoroñe amy Iehovà henane zay t’i Kofený†Kofený: mpampisaroñe; komondiko naho i Pinekase‡Pinekase: tarehe mirearea ndra fañarova. 4 Ie tsatoke ty andro hanoen- tsoroñe le songa nanjotsoa’e t’i Peninà tañanjomba’e naho o ana-dahi’e naho anak’ ampela’e iabio; 5 tinolo’e anjara mañeva t’i Khanà, fa i Khanà ty nikokoa’e, fe kinape’ Iehovà ty hovi’e. 6 Le nanolo-tsotry aze nainai’e i rafe’ey, nembere’e amy te nampikitihe’ Iehovà i hovi’ey. 7 Aa le nitolom-panao izay an-taoñ’an-taon-dre, ie nionjomb’ amy anjomba’ Iehovày mb’eo, le nampisoañe’e avao; ie nirovetse, tsy nete nikama. 8 Aa le hoe t’i Elkanà vali’e ama’e, O Khanà, ino o iroveta’oo? akore te tsy mihinañe? ino ty mampalorè ty tro’o? tsy lombolombo’ ty ana-dahy folo ama’o v’irahoo?
9 Aa ie fa nikama naho ninoñe e Silò ao iereo le niongake t’i Khanà,—ie amy zao niambesatse amy fiambesa’e an-tokonan-dalambein’ anjomba’ Iehovày t’i Elý§Elý: ty soroñe; ty fañenga’e mpisoroñe; 10 le nitalaho amy Iehovà an-kafairan’ arofo i rakembay vaho nangololoike ty rovetse. 11 Le nifanta an-titike ty hoe: O ry Iehovà’ i Màroy, naho toe ho vazoho’o ty fisotrian’ anak’ ampata’o toy, naho hahatiahy ahy, naho tsy handikofa’o o fetrek’oro’oo naho ho tolora’o ana-dahy ty mpitoro’o ampela, le hatoloko am’Iehovà ho amo hene andro hiveloma’eo vaho tsy hozaem-piharatse ty añambone’e. 12 Aa ie nitolon-kalaly añatrefa’ Iehovà, le nioni’ i Elý i falie’ey. 13 Nisaontsy añ’ arofo’e ao t’i Khanà, o fivimbi’eo avao ty nihetseke, le tsy nirey i fiarañanaña’ey; aa le natao’ i Elý t’ie nijike. 14 Le hoe t’i Elý tama’e, Ampara’ te ombia t’ihe ho màmo avao? adono añe o divai’oo. 15 Nanoiñe aze ty Khanà, amy ty hoe: Aiy! ry talèko, ampela mioremèñe ‘no-ahoo; tsy mpinon-divay ndra tòake, fe nadoako añatrefa’ Iehovà ty troko. 16 Ko atao’o ho anam-Beliale ty anak’ ampata’o, fa ami’ty hamaro-toreoko naho amy fanaheloakoy ty nivolañeko. 17 Aa le nanoiñe aze t’i Elý ami’ty hoe, akia ampanintsiñañe, i Andrianañahare’ Israele ty hamale soa i nihalalia’oy. 18 Aa le hoe re, Ehe te haharendre-pañisohañe am-pahaoniña’o o anak’ ampata’oo. Le niavotse i rakembay, nikama, vaho tsy nanahelo ka ty lahara’e.
19 Nañampitso iereo te nitroatse naho nitalaho añatrefa’ Iehovà naho nimpoly mb’añ’anjomba’ iareo e Ramà añe; le nifañaoñe amy Khanà vali’e t’i Elkanà vaho nahatiahy aze t’Iehovà. 20 Ie añe, tondroke te niareñe t’i Khanà, le nisamake ana-dahy vaho natao’e Samoele*Samoele: Jinanjin’Añahare ty añara’e, Amy te nihalalieko amy Iehovà. 21 Nitolom-pionjo hañenga i sorom-boa-taoñey naho hañava-pànta am’ Iehovà t’i Elkaná roandriañe rekets’ o añ’anjomba’eo. 22 Fe tsy nañavelo mb’eo t’i Kaná; hoe re amy vali’ey: Ie otàñe i ajajay, le hendeseko mb’eo, hiatrefa’e am’ Iehovà, vaho ao ty himoneña’e nainai’e. 23 Aa le hoe t’i Elkanà, vali’e ama’e: Ano ze atao’o ho soa; Mahaliñisa ampara’ t’ie notàñe; hajado’ Iehovà abey i tsara’ey. Aa le nandrare tobok’ ao re nampinono i ana’ey, ampara’ te notae’e. 24 Aa ie notàñe i ajajay le nendese’e mindre ama’e nionjoñe mb’eo, reketse ty bania telo ay†Fot 15:9, naho mahakama efà raike, vaho ty zonjòn-divay, le nendese’e mb’ añ’ anjomba’ Iehovà e Silò ao, mbe nitora’e i ajajay. 25 Ie linenta i baniay le nendeseñe amy Elý mb’eo i ajajay. 26 Le hoe re: O talèkoo, kanao veloñ’ ain-drehe, ry talèko, izaho i ampela nijohañe marine azo etoa, nilolok’ amy Iehovày. 27 Ty ajaja toy i nihalaliekoy; vaho natolo’ Iehovà amako i nihalaliakoy; 28 aa le ingo fa hahereko am’ Iehovà, kanao velon-dre le a Iehovà. Aa le niambane añatrefa’ Iehovà re.

- Samoele I
- <
- 1
- >

*1:1 Ramataime-zofime; fitalakesañ’ abo roe

†1:1 Elkanà: Fahimbañan’Añahare

‡1:1 Ierohame: abo; mitretre; ikokoañe

§1:1 Elihò: Ie avao ro Andrianañahareko

*1:1 Tohò: veloñe; mitaroñe

†1:1 Tsofe: mañisake, mijilojilo; tafo; saroñe

‡1:2 Khanà: Matarike; miferenaiñe; tolotse

§1:2 Peninà: hange; vatosoa; tarehe

*1:3 Silò: niraheñe

†1:3 Kofený: mpampisaroñe; komondiko

‡1:3 Pinekase: tarehe mirearea ndra fañarova

§1:9 Elý: ty soroñe; ty fañenga’e

*1:20 Samoele: Jinanjin’Añahare

†1:24 Fot 15:9

DRAFT VERSION

© 2023 Steve Lellelid