- Samoele II
- <
- 2
- >

2
1 Ie añe izay, le nañontane Iehovà t’i Davide ami’ty hoe: Hionjonako hao o rova’ Israeleo? le hoe t’Iehovà ama’e: Mionjona. Aa le hoe t’i Davide: Ty aia ty handenàko? le hoe re: Mbe Kebrone*Kebrone: Fifampilongoañe; firañetañe mb’eo. 2 Aa le nionjomb’eo t’i Davide rekets’ i vali’e roe rey, i Akinoame nte Iezreele†Iezreele: fitroara’ Iehovà; hazavà’ Iehovà naho i Abigale vali’i Nabale nte-Karmele. 3 Le nampionjone’ i Davide ondaty mpiama’eo songa rekets’ o keleia’eo vaho nimoneña’ iareo o rova’ i Kebroneo. 4 Nimb’eo amy zao o roandria’ Iehodao, le noriza’ iareo eo t’i Davide ho mpanjaka’ i anjomba’ Iehoday. Le natalily amy Davide te o nte-Iabese‡Iabese: Hamaiha’e; fisalarañe-Giladeo§Gilade: talily mitoabotse ty nandenteke i Saole. 5 Nañitrik’ amy Iabese-Gilade t’i Davide, le nanoe’e ty hoe, Andriañeñe t’Iehovà ami’ty fitretreza’ areo i talè’ areoy, amy nandenteha’ areo i Saoley. 6 Aa le ho ferenaiña’ Iehovà naho haboa’e ama’ areo ty hatò; vaho handroroñako ama’ areo i hasoa nanoe’ areoy. 7 Aa le ampaozaro o fità’ areoo, le mahasibeha; fa vilasy t’i Saole talè’ areo vaho fa noriza’ Iehoda iraho ho mpanjaka’ iareo.
8 Ie amy zao, rinambe’ i Abnere ana’ i Nere, mpifehe’ ty valobohò’ i Saole, t’Is’bosete*Is’bosete: ondaty salareñe, mavoeñe ana’i Saole vaho nendese’e nitsake mb’e Maknaime†Maknaime: kibohotse, tonda, firimboña mb’eo; 9 le nanoe’e mpanjaka’ i Gilade naho o nte-Asoreo‡Asore: ehake; i manjotikey; i mañisakey naho Iezreele naho Efraime§Efraime: Mamokatse; mitombo naho i Beniamine*Beniamine: anam-pitan-kavana naho Israele iaby. 10 Ni-efa-polo taoñe t’Is’bosete t’ie niorotse nifehe Israele, le nifeleke roe taoñe. Fe nañorike i Davide ty anjomba’ Iehoda. 11 Le fito-tao-tsi-enem-bolañe ty naha-mpanjaka’ i anjomba’ Iehoday e Kebrone ao i Davide. 12 Niavotse boake Maknaime t’i Abnere ana’ i Nere rekets’ o mpitoro’ Is’ Bosete ana’i Saoleo le nomb’e Gibone mb’eo. 13 Niavotse t’Ioabe†Ioabe: maha-rae; satrie’e, ana’i Tseroià‡Tseroià: fandovilovia’ Iehovà naho o mpitoro’ i Davideo nifanalaka am’ iereo amy antara’ i Giboney; ie nifampigaoñe le añ’ila’ i antara etoañey ty firimboña’e raike vaho alafe’ i antara eroañey ty firimboña’e raike. 14 Le hoe t’i Abnere am’ Ioabe, Angao hiongake o gaon-dahio hihisa añatrefan-tikañe. Le hoe t’Ioabe: Angao hiongake.
15 Niongak’ amy zao t’i nte-Beniamine, folo-ro’amby ty mpiam’ Is’bosete, ana’ i Saole, naho folo-ro’amby ty mpitoro’ i Davide. 16 Sindre nitan-ty lohan-drahalahi’e naho natsorofo’e an-deme’ i rahalahi’ey ty fibara’e vaho songa nitsingoritritse eo; aa le natao ty hoe Kelkate-kats’ tsorime§Kelkate-kats’tsorime: tete’ o maozatseo, i toetse e Gibone izay. 17 Nampalovilovy ty hotakotak’ amy andro zay; le nigioke t’i Abnere naho o ana’ Israeleo añatrefam-pitoro’ i Davide.
18 Teo ty ana-dahy telo’ i Tseroià; Ioabe, naho i Abisày, vaho i Asaele*Asaele: sata’ i Andrianamboatse, le nalisa am-pandia t’i Asaele manahake ty fanaloke tora’e. 19 Nañinjake i Abnere t’i Asaele; tsy niviombioñe mb’an-taña’e havana ndra havia amy fañitrihitriañ’ orike i Abnerey. 20 Nitoli-boho amy zao t’i Abnere nanao ty hoe: I Asaele v’iheo? hoe ty natoi’e: Izaho. 21 Le hoe t’i Abnere tama’e: Mitsilea, mb’an-taña’o havana ndra havia, naho tsepaho ty gaon-dahy vaho holiro o fikala’eo, f’ie tsy nete tsy nañorik’ aze avao. 22 Nindrae’ i Abnere amy Asaele ty hoe: Mivioña tsy hañorik’ ahy; ino ty hanjevoñako azo an-tane? Aia amy zao ty hiatrefako laharañe am’ Ioabe rahalahi’oy? 23 F’ie nifoneñe tsy hivioñe, aa le tinombo’ i Abnera amy kitron-defo’ey ambane’ ty pa’e faha lime eo le nipotìtse am-boho’e ao i lefoñey vaho nitsingorokoron-ko mate eo. Ie amy zao, ze nizo i nikorovoha’ i Asaele nivetrakey, le nijohañe eo. 24 Fe nañoridañe i Abnere t’Ioabe naho i Abisày; le nitsofots’ andro t’ie pok’ an-kaboa’ i Amà†Amà: Ondatiko, ndra Ondati’e , i aolo’ i Già‡Già: miaolo; mamokatse; miselekaiñe an-dala’ mb’ am-patrambei’ i Giboney.
25 Nifanontoñe amy Abnere amy zao o ana’ i Beniamineo vaho nijohañe an-kaboañe ey. 26 Kinoi’ i Abnere amy zao t’Ioabe ami’ty hoe: Hamotseke nainai’e hao i fibaray? Tsy fohi’o hao t’ie higadoñe an-kafairañe avao? Ampara’ te mb’ia vaho halalie’o ondatio ty tsy hañoridañe i rahalahi’ey? 27 Le hoe t’Ioabe: Kanao veloñe t’i Andrianañahare, naho tsy nisaontsy irehe, le ampara’ te niporea’ ty maraindray leo raike tsy ho nimpoly am-pañinjaha’e i rahalahi’ey. 28 Aa le nampipopò antsiva t’Ioabe vaho nitsangañe ondaty iabio, tsy nañoridañe Israele ka, tsy nifanehak’ añ’aly ka.
29 Nikatsakatsake niranga i Arabà amy haleñe iabiy t’i Abnere naho ondati’eo; nitsake Iordaney naho niranga i Bitrone§Bitrone: Fizarañe vaho nigodañe e Maknaime. 30 Nimpoly amy fañoridaña’e i Abnerey t’Ioabe; le ie natonto’ iareo i mpitoro’ i Davide rey le tsy niampe folo-sive’ amby naho i Asaele. 31 Fe zinevo’ o mpitoro’ i Davideo amo lahilahi’ i Beniamine naho a i Abnereo: t’indaty telon-jato-tsi-enem-polo, fonga nikorokomake. 32 Nitakone’ iereo t’i Asaele vaho nalente’e an-donan-drae’e e Betlekheme ao. Nikatsakatsak’ amy haleñey ka t’Ioabe, am-para’ te niporea am’ iereo e Kebrone añe i àndroy.

- Samoele II
- <
- 2
- >

*2:1 Kebrone: Fifampilongoañe; firañetañe

†2:2 Iezreele: fitroara’ Iehovà; hazavà’ Iehovà

‡2:4 Iabese: Hamaiha’e; fisalarañe

§2:4 Gilade: talily mitoabotse

*2:8 Is’bosete: ondaty salareñe, mavoeñe

†2:8 Maknaime: kibohotse, tonda, firimboña

‡2:9 Asore: ehake; i manjotikey; i mañisakey

§2:9 Efraime: Mamokatse; mitombo

*2:9 Beniamine: anam-pitan-kavana

†2:13 Ioabe: maha-rae; satrie’e

‡2:13 Tseroià: fandovilovia’ Iehovà

§2:16 Kelkate-kats’tsorime: tete’ o maozatseo,

*2:18 Asaele: sata’ i Andrianamboatse

†2:24 Amà: Ondatiko, ndra Ondati’e

‡2:24 Già: miaolo; mamokatse; miselekaiñe

§2:29 Bitrone: Fizarañe

DRAFT VERSION

© 2023 Steve Lellelid