- Iekezkèle
- <
- 25
- >

25
1 Niheo amako ty tsara’ Iehovà nanao ty hoe, 2 O ana’ondatio, atrefo o nte-Amoneo vaho itokio, 3 le ano ty hoe amo nte-Amoneo, Janjiño ty tsara’ Iehovà Talè, Inao ty nafè’ Iehovà Talè: Amy t’ie nanao ty hoe, Haotý! amy toeko miavakey, ie nitivaeñe; naho an-tane’ Israele, ie nampangoakoaheñe; naho amy anjomba’ Iehodày, ie nasese mb’am-pandrohizañe añe; 4 ingo arè te hatoloko ho fanaña’ o nta-tiñanañeo irehe, le havotra’ iareo ama’o ao ty tobe’ iareo, naho hañoreñe fimoneñañe; ho kamae’ iareo ty namokara’o vaho handriotse o ronono’oo. 5 Le hanoeko fitobean-drameva ty Raba, naho fañialoan-dia-raike t’i Amone; vaho ho fohi’ areo te Izaho Iehovà. 6 Aa inao ty nafè’ Iehovà Talè, Amy t’ie niteha-pitàñe naho nampikodoim-pandia ami’ty firebehan-tro’o ami’ty fanirika’o ty tane’ Israele, 7 ingo arè te izaho ty hanorakitsike ama’o ty sirako, hanolotse anahaero ho fikopaha’ o kilakila ’ndatio, naho haitoako am’ondatio, naho ho mongòreko amo taneo, naho harotsako, vaho ho fohi’o te Izaho Iehovà.
8 Inao ty nafè’ Iehovà Talè: Amy te manao ty hoe t’i Moabe*Moabe: boak’aman-drae’e naho i Seire†Seire: volovoloeñe; ose; kokolampa; : Hehe te manahake o kilakila ‘ndatio ty anjomba’ Iehodà; 9 aa Inao te ho sokafeko boak’ amo rovao ty ila’ i Moabe, añ’ ila’ o rovao añ’ olon-tane’e eo, o tane mahasindao: i Bet’haiesimote‡Bet’haiesimote: akiba am-patrañe añe naho i Baalmehone§Baalmehone: i Andraharen-kibohotse vaho i Kiriataime*Kiriataime: an-drova mpihambañe, 10 le hatoloko rekets’ o nte-Amoneo ho fanaña’ o nta-tiñanañeo, tsy ho tiahy amo kilakila’ ndatio ka o nte-Amoneo. 11 Hametsahako zaka ty Moabe; hahafohina’e te Izaho Iehovà.
12 Hoe ty nafè’ Iehovà Talè; I nanoe’ i Edomey†Edome: hamenañe; hamenan-dio, ie namale fate ami’ty anjomba’ Iehodà, (ndra t’ie voa-zaka) vaho nañava-kabò ama’e; 13 le hoe ty tsinara’ Iehovà Talè: Hatorakitsiko amy Edome ty tañako le haitoako ama’e t’indaty naho hare naho hampangoakoaheko boak’e Temane‡Teman: i atimoy; Afrika; ginoke vaho habaibaim-pibara t’i Dedane§Dedane: ty araña’e; firañetañe; mpizaka. 14 Le hapoko amy Edome ty kabòko am-pità’ ondatiko Israeleo, naho hanoeñe Edome ao ty amy habosehako naho fiforoforoako; vaho ho fohi’ iareo ty fañondrohako, hoe t’Iehovà Talè.
15 Hoe ty nafè’ Iehovà Talè; Aa kanao namale fate vaho nañava-kabò an-troke manirika o nte-Pilistio ty amy fifalaiña’ iareo vintañe nainai’ey 16 le inao ty nafè’ Iehovà Talè: Ingo hatorakitsiko amo nte Pilistìo ty tañako naho haitoako o nte-Kereteo*Kerete: mpamira, mpandrovitse vaho harotsako ty honka’e añ’ olon-driake eo. 17 Hampifetsahako zaka jabajaba iereo rekets’ endake miforoforo; vaho ho fohi’ iareo te Izaho Iehovà, ie hampipohako avake.

- Iekezkèle
- <
- 25
- >

*25:8 Moabe: boak’aman-drae’e

†25:8 Seire: volovoloeñe; ose; kokolampa;

‡25:9 Bet’haiesimote: akiba am-patrañe añe

§25:9 Baalmehone: i Andraharen-kibohotse

*25:9 Kiriataime: an-drova mpihambañe

†25:12 Edome: hamenañe; hamenan-dio

‡25:13 Teman: i atimoy; Afrika; ginoke

§25:13 Dedane: ty araña’e; firañetañe; mpizaka

*25:16 Kerete: mpamira, mpandrovitse

DRAFT VERSION

© 2023 Steve Lellelid