- Mpizaka
- <
- 12
- >

12
1 Nifanontoñe o nte-Efraimeo naho nimb’e Tsafone*Tsafone: maieñe, mañavaratse mb’eo, nanao ty hoe amy Ieftake, Ino ty nitsaha’ areo mb’eo hialia’o amo nte-Amoneo f’ie tsy nitoka anay hindreza’ay? Ho forototoe’ay añ’ afo ama’o ty anjomba’o. 2 Le hoe ty natoi’ Ieftake am’ iareo, Toe niampohek’ amo ana’ i Amoneo naho ondatiko iraho te nikanjy anahareo, f’ie tsy nañaro ahy am-pità’ iareo. 3 Aa kanao tsy narova’ areo le namoeako fiay nitsake mb’ amo ana’ i Amoneo mb’eo, vaho natolo’ Iehovà an-tañako. Aa le ino ty nitroara’ areo amako androany hialia’ areo? 4 Natonto’ Ieftake o lahilahi’ i Gilade iabio naho nialy amy Efraime; vaho linafa’ o nte-Giladeo t’i Efraime, ami’ty natao’ iareo ty hoe: Ondaty gike e Efraime nahareo nte Gilade añivo’ i Efraime naho i Menasè ao. 5 Rinambe’ o nte-Giladeo amy Efraime o fitsaha’ Iordaney boake Efraimeo, ie amy zao naho teo ty nipoliotse amo nte-Efraimeo nanao ty hoe: Ehe angao hitsake? Le nañontane aze o nte-Giladeo ty hoe: nte Efraime hao? Aa naho Tsie ty natao’e; 6 le nanoe’ iareo ama’e ty hoe: Ano ty hoe: Sibolete†Sibolete: kilanka, te mone nanao ty hoe Tsibolete‡Tsibolete: torahañe—ie toe tsy nahafanoñoñe’e—le nitsepaheñe vaho vinono’ iareo amo fitsaha’ Iordaneio; nte Efraime efats’ ale-tsi-ro’ arivo ty nikorovoke henane zay. 7 Enen-taoñe ty nizakà’ Ieftake Israele, le nivilasy t’Ieftake nte-Gilade, vaho nalentek’ an-drova’ o nte-Giladeo.
8 Nanonjohy aze, t’Ibtsane§Ibtsane: raem-panolarañe; raen-tsintsiñe nte-Betlekheme nizaka Israele. 9 Nanañ’ anadahy telo-polo re naho anak’ ampela telopolo naho naondra’e añe vaho nampimoahe’e boak’ añe ka ty anak’ ampela ho a o ana-dahi’eo. Nizaka Israele fito taoñe 10 le nivilasy t’Ibtsane, vaho nalenteke e Betlekheme ao. 11 Ie añe le nizaka Israele folo taoñe t’i Elone*Elone: varo: ala-vondro, maozatse nte-Zebolone. 12 Ie nihomake t’i Elone nte-Zebolone, le nalenteke Aialone†Aialone: toem-panaloke an-tane Zebolone ao. 13 Nanonjohy aze nizaka Israele t’i Abdone‡Abdone: mpitoroñe: rahon-jaka ana’ i Mpandrenge§Hilèl’: mpandrenge nte-Piratone*Piratone: ha’tsivokara’e, havotroa’e. 14 Nanañ’ana-dahy efa-polo re naho afe telo-polo mpiningitse ana-borìke fitom-polo, nizaka valo taoñe. 15 Nivilasy t’i Abdone ana’ i Mpandrenge nte-Piratone vaho nalenteke e Piratone an-tane Efraime am-bohi’ i Amaleke ao.

- Mpizaka
- <
- 12
- >

*12:1 Tsafone: maieñe, mañavaratse

†12:6 Sibolete: kilanka

‡12:6 Tsibolete: torahañe

§12:8 Ibtsane: raem-panolarañe; raen-tsintsiñe

*12:11 Elone: varo: ala-vondro, maozatse

†12:12 Aialone: toem-panaloke

‡12:13 Abdone: mpitoroñe: rahon-jaka

§12:13 Hilèl’: mpandrenge

*12:13 Piratone: ha’tsivokara’e, havotroa’e

DRAFT VERSION

© 2023 Steve Lellelid