- Mpizaka
- <
- 4
- >

4
1 Aa ie nivilasy t’i Ehode le nanao haratiañe am-pivazohoa’ Iehovà indraike o ana’ Israeleo. 2 Le naleta’ Iehovà am-pità’ Iabine*Jabine: ty mahafohiñe; mamboatse, mpanjaka’ i Khanàne, mpifehe’ i Kastore†Kastore: kiririsa: ahetse maike; iereo; i Siserà‡Siserà: ty hahaoniñe soavala ty nifeleke o lahindefo’eo naho nimoneñe e Karosete’§Kasorete: ala; ava,; moañe; fianjiñañeambahiny. 3 Nikaikaik’ amy Iehovà o ana’ Israeleo, amy t’ie aman-tsarete vy sivan-jato, vaho vata’e namorekeke o ana’ Israeleo roapolo taoñe.
4 Nizaka Israele tañ’ andro izay ty rakemba atao Deborae*Deborae: tsara: rene tantele, mpitoky, vali’ i Lapidote†Lapidote: failo. 5 Nimoneñe ambane satrañe añivo’ i Ramà‡Ramà: haboañe, manoro hakarapiloañe naho i Betele am-bohi’ i Efraime eo t’i Deborae, vaho nionjomb’ ama’e mb’eo o ana’ Israeleo ho zakae’e. 6 Nampihitrife’e naho nikanjie’e t’i Barake§Barake: helatse; ndra enge, ana’ i Abinoame*Abinoame: raen-kasoa , boake Kedese e Naftalý añe le nanoa’e ty hoe, Tsy fa nandily azo hao t’Iehovà Andrianañahare’ Israele: ami’ty hoe: Akia harineo ty vohi-Tabore naho endeso lahindefo rai-ale amo ana’ i Naftalio naho amo ana’ i Zeboloneo? 7 Le ho tariheko mb’ ama’o mb’ amy saka Kisoney mb’eo t’i Siserà, mpifele’ i mpirai-lahin-defo’ Iabiney, rekets’ o sarete’eo naho i valobohò’ey; vaho hatoloko am-pità’o. 8 Le hoe t’i Barake tama’e, Kanao hindreza’o lia, le handeha iraho; fe naho tsy indreza’o, izaho tsy homb’eo. 9 Le hoe re, Toe hindrezako, fe tsy hahazoa’o engeñe ty lala homba’o; fa haleta’ Iehovà am-pitàn-drakemba t’i Siserà. Niongak’ amy zao t’i Deborae, nindre lia amy Barake mb’e Kedese mb’eo.
10 Kinai’ i Barake t’i Zebolone naho i Naftalý hifanontoñe ama’e e Kedese ao; aa le nionjom-beo am-pandia ty rai-alen-dahy vaho nindre ama’e t’i Deborae. 11 Ie amy zao fa nifampiria amo nte-Kenio†Kený: fanaña; fivilia; hontoke t’i Kevere‡Kevere; i mihelañey; habosehañe, nte-Kený, ana’ i Kobabe§Kobabe: isohañe; kokoañe rafoza’ i Mosè vaho nañoren-kibohotse a monto’ i Tsa’ananime*Tsa’ananime; mañitse; fifotsahañe añ’ ila’ i Kedese eo. 12 Natalily amy Siserà te nionjomb’ am-bohi’ Tabore mb’eo t’i Barak’ ana’ i Abinoame. 13 Natonto’ i Siserà amy zao o sarete’e iabio, i sarete viñe sivan-jato rey, naho nindre ama’e i valobohò’e boake Karosete-goime añey pak’ an-tsaka Kisone eo. 14 Aa le hoe t’i Deborae amy Barake. Miongaha, itoy ty andro nanolora’ Iehovà i Siserà am-pità’o. Tsy fa niaolo Azo hao t’Iehovà? Aa le nizotso boak’ am-bohi-Tabore ao t’i Barak’ am-pañorihañe ty rai-alen-dahy. 15 Navalitsikota’ Iehovà amy zao t’i Siserà naho o sarete’e iabio, naho i valobohò’ey andela-pibara añatrefa’ i Barake, aa le nizotso amy sarete’ey t’i Siserà vaho nibolititse mb’eo am-pandia. 16 Hinorida’ i Barake o sareteo naho i valobohòkey pake Karosete-goime añe naho fonga zinama’e an-dela-pibara ty valobohò’ i Siserà vaho tsy napo’e sehanga’e. 17 F’ie nipoliotse am-pandia mb’an-kiboho’ Iaele†Iaele: i mitroatsey; vik-ose tañanjomba’ i Kevere nte-Kený mb’eo, amy te nifampilongo ty anjomba’ Iabine mpanjaka’ i Katsore naho ty anjomba’ i Kevere nte-Kený. 18 Niakatse mb’eo t’Iaele nifanalaka amy Siserà, vaho hoe re tama’e, Mitoliha, ry talèko, mitsilea mb’ amako mb’etoa; le ko hembañe. Aa ie nitsile mb’ama’e mb’ an-kiboho’e ao, le sinaro’e bodo mateveñe. 19 Le hoe re tama’e, Ehe anjotsò rano tsy ampeampe hinomako fa marandrano. Aa le sinoka’e ty korobon-dronono naho nazotso’e hikama vaho sinaro’e indraike. 20 Le hoe re ama’e, Mitroara an-dalan-kibohotse ey, le ie mivotrak’ ama’o t’indaty hañontane azo ami’ty hoe: Ama’ ondaty hao ty ao? Le hoe ty hatoi’o: Aiy! 21 Rinambe’ Iaele vali’ i Kevere amy zao ty tsaton-kibohotse naho ty ana-bato am-pità’e le nipiapia mb’ ama’e ao le tinombo’e am-pitendreanaoli’e amy tsatokey naho natrofa’e pak’an-tane, amy t’ie nilampo’ ty rotse fa nimokotse, vaho nihomake. 22 Aa ie nañoridañe i Siserà t’i Barake, le nifanalaka’ Iaele nanao ama’e ty hoe, Mb’etoa le hatoroko azo indaty paia’oy.
Aa ie nizilik’ ama’e ao, ingo t’ie nihity eo mate, tinombon-tsatok’ am-pitendrean’ aoli’e. 23 Aa le nampiambanen’ Añahare amy andro zay añatrefa’ o ana’ Israeleo t’Iabine mpanjaka’ i Khanàne. 24 Nandreketse erike am’ Iabine mpifehe’ i Khanàne ty fità’ o ana’ Israeleo, ampara’ te narotsa’ iareo t’Iabine mpifehe’ i Khanàne.

- Mpizaka
- <
- 4
- >

*4:2 Jabine: ty mahafohiñe; mamboatse

†4:2 Kastore: kiririsa: ahetse maike;

‡4:2 Siserà: ty hahaoniñe soavala

§4:2 Kasorete: ala; ava,; moañe; fianjiñañe

*4:4 Deborae: tsara: rene tantele

†4:4 Lapidote: failo

‡4:5 Ramà: haboañe, manoro hakarapiloañe

§4:6 Barake: helatse; ndra enge

*4:6 Abinoame: raen-kasoa

†4:11 Kený: fanaña; fivilia; hontoke

‡4:11 Kevere; i mihelañey; habosehañe

§4:11 Kobabe: isohañe; kokoañe

*4:11 Tsa’ananime; mañitse; fifotsahañe

†4:17 Iaele: i mitroatsey; vik-ose

DRAFT VERSION

© 2023 Steve Lellelid