- Bentatse
- <
- 10
- >

10
Ty Anjely naho ty Boke-peleke Kede
1 Nitreako ka ty anjely fanalolahy nizotso boak’ andindìñe ey, nisaron-drahoñe, naho añambone’e eo ty hàvañe, naho nanahake i àndroy ty vinta’e, vaho hoe bodan’ afo o fandia’eo; 2 nitintiñe boke-peleke kedekedeke nisokake am-pità’e. Natroa’e ambone’ i riakey ty fandia’e havana, naho an-tane eo ty fandia’e havia, 3 vaho nipazak’ am-piarañanañañe manahake ty fitroñan-diona. Ie nikoike le nivolañe ka ty feon-kotroke fito. 4 Aa naho nivolañe i àmpiñe fito rey, le ho nanokitse iraho, fe tsinanoko ty fiarañanañañe boak’ andindìñe ey nanao ty hoe: Liteo i vinola’ i àmpiñe fito reiy, le ko sokireñe. 5 Ie amy zay, nañonjom-pitàn-kavana mb’ andindìñe ey*Fot 14:22, Its 32:40 i anjely nitreako nijohañe ambone’ i riakey naho an-taney, 6 nifanta amy veloñe nainai’e doniay†Dan 12:7, amy namboatse o likerañeo naho ze am’ iereo ao naho ty tane toy rekets’ o ama’eo naho i riakey vaho ze ama’ey‡Neh 9:6; Avo 20:11, Sab 146:6, Ben 4:11, ty hoe: Tsy ho roñoñe ka ty ora! 7
8 Le nisaontsy amako indraike i fiarañanañañe tsinanoko boak’ andindìñey, ami’ty hoe: Akia, rambeso i boke-peleke misokak’ am-pità’ i anjely mijohañe an-driake ey naho an-taney. 9 Aa le niheo mb’amy anjeliy mb’eo iraho le nivolañako, hitolora’e i boke kedey. Le hoe re tamako: Intoy, kamao§Iek 2:1-10, 3:1-27. Hampafaire’e ty fisafoa’o, f’ie ho mamy hoe tantele am-palie’o ao. 10 Rinambeko am-pità’ i anjeliy i boke kedekedekey vaho nihaneko. Nireiko tave amy t’ie nimamy hoe tantele am-bavako ao*Iek 3:3, f’ie nateleko le nafaitse ty troko. 11 Le hoe ty nitsara’e: Tsy mete tsy mitoky indraike irehe añatrefa’ ondatio naho fifeheañe naho fisaontsy vaho mpanjaka maro.

- Bentatse
- <
- 10
- >

*10:5 Fot 14:22, Its 32:40

†10:6 Dan 12:7

‡10:6 Neh 9:6; Avo 20:11, Sab 146:6, Ben 4:11

§10:9 Iek 2:1-10, 3:1-27

*10:10 Iek 3:3

DRAFT VERSION

© 2023 Steve Lellelid